Gulè

Golè panèka massa'an Indonesia sè ḍâri bahan otama dhâging ajâm, cem-macem jhukok, embi', sapè, bei' dâlem, otabâ sayuran akanta nangka ngode bân ḍâun tenggeng, sè èyola ḍâlem kowa plappa sè arassa accen sè asalla ḍâri SUmatra, Indonèsia. Ciri khassa gulè iyè arèya plappa sè bannya' èsse'ennah è antarana konyè', katombher, sa'ang, lengkoas, jhâi, cabbhi mèra, bhâbâng mèra, bhâbâng potè, addâs, paala, serrèh, kaju manès, bân jhinten sè èpaalos, ècampor lajhu èmassa' ḍâlem patè. Massa'an rèya andi' rassa khas aberna konèng sabâb ḍâri ampas konyè'. Kakanan rèya èyangghep kari, bân neng Internasional èsebbhut mènangka kari ala Indonèsia, sanajjân ḍâlem kakanan Indonèsia jhughân bâḍâ kari.

 Cem-macemma Gulè 
Gulè iyâ arèya sèttong sajiyân sè kaonang è Nusantara, otamana è Sumatra bân jhâbâ. Sajiyân rèya asalla ḍâri Sumatra sè nyèptaaghi iyâ arèya sukuk Minangkabau sè senneng por-macampor plappa sè lambâ' èdetengngaghi langsong ḍâri Polo Maluku (sè èkennal Polo Plappa).  Gulè panèka sala sèttong plappa dhâsar sè palèng èkennal ḍâlem Massa'an Minangkabau, kuwa Gulè abârna konèng rèya dhâddhi plappa bân abeeri' rassa ḍâ' pan-saponapan sajiyân è bârung Padang. Kuwa otabâ plappana Gulè biasna kentel ḍâlem sajiyân  Minangkabau, Palèmbang, Melaju, bân Acèh, tapè neng Jhâbâ kuwa gulè lebbi caèr dhâddhi sup sè èhidangaghi nas-panas sè aèssè dhâghing otabâ bâi' ḍâlemma embi'.

Èbâbâ ghânika cem - macemma gulè mènorot bahanna:

Ajâm

 Gulè ajâm
 Gulè atèna ajâm
 Gulè tellor ajâm

Dhâghing

 Gulè embi'
 Gulè sapè

Bâi' ḍâlem

 Gulè atè
 Gulè lèmpa
 Gulè ghâjhi
 Gulè èso
 Gulè bhâbhât
 Gulè kèkèl
 Gulè otek
 Gulè somsom

Jhuko' tase' 

 Gulè jhuko' mas
 Gulè nyat-nyat
 Gulè kakap
 Gulè cètakka kakap
 Gulè tellorra jhuko'
 Gulè ennos

Ghângan

 Gulè tèwèl
 Gulè oto'
 Gulè pako
 Gulè jèngkol

 Sombher